Boo'd Up

Boo'd Up הוא סינגל שהוקלט על ידי הזמרת האנגלייה אלה מאי. השיר יצא לאור ב-20 בפברואר 2018, כסינגל הראשון מתוך מיני-אלבום הבכורה שלה, Ready, ואלבום הבכורה שלה, Ella Mai, על ידי חברת התקליטים אינטרסקופ רקורדס.

רקע וכתיבה 
הפזמונאית האמריקאית ג'ואל ג'יימס כתבה לראשונה את השיר בשנת 2014 במקור עבור עצמה. בהמשך, היא חיפשה אמנית שתעביר לו את השיר, ובסופו של דבר נתנה את השיר לאלה מאי, לאחר שהרגישה ש"זה יהיה מושלם עבורה". בפברואר 2017 הוציאה מאי את השיר כחלק ממיני-אלבום הבכורה שלה. השיר צבר פופולריות רבה, ובעקבות כך יצא כסינגל. עם יציאתו כסינגל, הצליח להגיע למקום ה-5 במצעד הבילבורד הוט 100. בדצמבר 2018, דירג מגזין בילבורד את השיר כשיר השלישי בטיבו שיצא באותו השנה. כמו כן, קיבל הסינגל את מעמד הפלטינה המחומשת מאיגוד תעשיית ההקלטות האמריקאי.

וידאו קליפ 
ב-26 באפריל 2018 הועלה לערוץ ה-Vevo של מאי הווידאו קליפ הרשמי של השיר. נכון ליוני 2020, מונה הצפיות של הקליפ עומד על כ-417 מיליון צפיות.

רשימות ודירוגים

מיקומי שיא

נתוני מכירות

היסטוריית יציאות לאור

רמיקס 
ב-4 ביולי 2018 יצא לאור הרמיקס הרשמי של השיר, בשיתופם של הראפרית הטרינידדית ניקי מינאז' והראפר האמריקאי קוואבו. הרמיקס הגיע למקום ה-8 במצעד הסינגלים הרשמי של ניו זילנד וקיבל מאיגוד תעשיית ההקלטות הניו זילנדי את תואר הזהב.

קישורים חיצוניים

הערות שוליים 

שירי 2018
סינגלים מ-2018
שירי ניקי מינאז'
שירי קוואבו
שירים באנגלית
שירי R&B
זוכי פרס המוזיקה של בילבורד: שירים
שירי פלטינה כפולה באוסטרליה